Document ID: /roh_data/filtered/fineweb-2-filterrobots_roh.jsonl.gz/5378

En l’Engiadina è il cunfin dal guaud sin 2300 m s.m.
Il cunfin dal guaud dependa en emprima lingia dal clima. En costas exponidas e cun grondas precipitaziuns al nord da las Alps è il cunfin sin 1600 fin 1800 m, en l’Engiadina protegida munta quel però fin 2300 m. Er il Vallais ha relaziuns sumegliantas.
Il cunfin dal guaud n’è betg ina lingia clera, la midada dal guaud als prads alpins è successiva. Il cunfin dal guaud cumpiglia er anc las singulas plantas il pli sisum. L’illustraziun mussa la vart dretga da la Val Trupchun.
Las plantas isoladas sur il cunfin dal guaud han ina dira sort.
Vent, erosiun, naiv e lavinas smanatschan quest laresch entadim la Val Trupchun. Forsa devi qua pli baud in guaud cumpact, restà è oz anc ina suletta planta. Il cunfin dal guaud è suttapost tant a midadas climaticas sco er ad influenzas umanas.
En la zona dal cunfin dal guaud crescha en blers lieus dal Parc zundra struptgada. La tschinta da laina storta consista tant da tieus alpins, sco era da schembers, grusaida, giglidra ed autras chaglias. Grazia a lur creschientscha bassa pon las chaglias resister meglier al vent.
Ulteriuras infurmaziuns: Guaud selvadi